Τα μεγάλα ζητήματα που μελετούμε στο πλαίσιο του μαθήματος είναι η **μετανάστευση**, η **διασπορά** και τα **προσφυγικά ρεύματα** στη νεότερη και σύγχρονη παγκόσμια ιστορία.

**Οι βασικοί θεματικοί μας άξονες είναι οι εξής:**

* Η μαζική υπερατλαντική μετανάστευση από τα μέσα του 19ου αιώνα ως τις αρχές της δεκαετίας του 1920.
* Μεταναστευτικά ρεύματα στο πλαίσιο της ευρωπαϊκής αποικιοκρατίας στη νοτιοανατολική Ασία.
* Η εβραϊκή διασπορά ως ιστορικό παράδειγμα
* Μορφές εργατικής μετανάστευσης, 19ος – 20ός αιώνας
* Οι Latino κοινότητες στον νότο των ΗΠΑ
* Εθνοτικές συνοικίες στις ΗΠΑ και Καναδά
* Οι πρόσφυγες του Ψυχρού Πολέμου
* Τα σύγχρονα μεταναστευτικά και προσφυγικά ρεύματα από την Αφρική και την Ασία

Με βάση αυτούς τους γενικούς άξονες οι φοιτητές και οι φοιτήτριες θα δουλέψουν πάνω σε πιο συγκεκριμένα θέματα όπως είναι τα παρακάτω. Τα θέματα είναι ενδεικτικά. Μπορούν να γίνουν δεκτές προτάσεις για άλλα θέματα με την προϋπόθεση να εντάσσονται στους γενικούς θεματικούς άξονες.

**Ενδεικτικά θέματα πρότζεκτ:**

* Ο λιμός της πατάτας και η μαζική ιρλανδική μετανάστευση στις ΗΠΑ, δεκαετίες 1840-1850
* Η κινέζικη μετανάστευση στη νοτιοανατολική Ασία, δεκαετίες 1840-1940
* Οι εβραϊκές κοινότητες της Κεντρικής και Ανατολικής Ευρώπης πριν το Ολοκαύτωμα
* Οι εβραϊκές (σεφαραδίτικες) κοινότητες στη Νότια και Νοτιοανατολική Ευρώπη
* Από τη διασπορά στο κράτος του Ισραήλ: η εβραϊκή «αλιγιά» (επιστροφή)
* Η μετανάστευση κινέζων δεσμευμένων εργατών (indentured labour) στη Βόρειο και Νότιο Αμερική, μέσα 19ου αιώνα
* Η οργανωμένη μεταφορά και εγκατάσταση ευρωπαϊκών οικογενειών σε αγροτικούς οικισμούς στη Νότιο Αμερική από τα μέσα του 19ου αιώνα έως τις αρχές του 20ού αιώνα
* Η οργανωμένη μετανάστευση ελληνίδων οικιακών βοηθών στον Καναδά και την Αυστραλία τις δεκαετίες 1950 και 1960
* Η μετανάστευση Ούγγρων πολιτικών προσφύγων στη Δύση μετά την εξέγερση του 1956
* Η μεξικανική μετανάστευση στις ΗΠΑ, 20ός – 21ος αιώνας
* Τα μεταναστευτικά ρεύματα Κουβανών εξορίστων στις ΗΠΑ μετά την Κουβανική Επανάσταση του 1959
* Το Latino Μαϊάμι: η αποτύπωση της Latino διασποράς στον αστικό τοπίο της πόλης
* Οι συνοικίες Little Italy στις πόλεις των ΗΠΑ
* Αστόρια, η «ελληνούπολη» της Νέας Υόρκης
* Οι Chinatowns στις ΗΠΑ και τον Καναδά
* Η σύγχρονη αφρικανική διασπορά στην Ευρώπη
* Οι βορειοαφρικανικές διασπορικές κοινότητες στη Γαλλία
* Η σύγχρονη ασιατική μετανάστευση στην Ελλάδα

**Το πρότζεκτ των φοιτητών για το θέμα που θα επιλέξουν απαιτεί τη δημιουργία ηλεκτρονικού φακέλου με δημοσιεύματα, επιστημονικά άρθρα και διαδικτυακούς τόπους, οπτικοακουστικό υλικό και ο,τιδήποτε άλλο μπορεί να συνεισφέρει στην ανάδειξη και αρτιότερη παρουσίαση του θέματος.**